145 
form med Hvileæg. Jeg har fundet Hvileæggene hos M. tetra- 
gonum, lingua og productum ; M. Elvrenbergii har jeg kun set med 
Sommeræg. Karakteristisk for disse fire Former er, at de alle ere 
Overfladeformer og noget nær pelagiske. Jeg har nemlig fundet 
il/. Ehrenbergii fritsvømmende som pelagisk Form, ligeledes truffet 
lingua og tetragonum svømmende fra den ene Aakandegruppe over 
til den anden. Naar man betragter disse Dyr, da ser man tydelig 
nok i deres Legemsbygning Tilpasningen til det pelagiske Liv; 
deres store Gennemsigtighed, den stærke Overfladeforstørrelse ere 
Beviser herfor. Før mig har iøvrigt dels Zacharias, dels 
v. Graff henledt Opmærksomheden herpaa. Det er altsaa en 
naturlig Sag, at vi netop træffe Overvintringsorganerne hos disse 
Former mere end hos Bundformerne. 
Ganske lignende Forhold træffe vi hos Daphnierne; vi finde 
her særlige Beskyttelsesmidler for Overvintringsorganerne kun i de 
Grupper, hvor pelagiske Former findes (Ephippierne hos Slægterne 
Daphnia, Hyalodaphnia, Ceriodaphnia) , medens de mangle hos de 
udprægede Bundformer (Lynceider). 
At Overvintringsmidler ganske mangle hos Ostracoder og 
C o pep o der, af hvilke de første udelukkende ere Bunddyr, de sidste 
/ 
hovedsagelig Bundformer og Midtvandsformer, er i Overensstemmelse 
med disse Anskuelser. De eneste udprægede pelagiske Copepoder 
(Fam. Calanidæ ) leve, som vi have set, paa dybere Vand Vinteren 
over under Isen. 
Hvileæg og Hvileknopper spille jo i biologisk Henseende den 
selv samme Bolle; i morfologisk ere de derimod vidt forskellige. Hos 
Spongiller og Bryozoer er der som Overvintringsmidler benyttet 
helt nye Dannelser, Gemmulæ og Statoblaster, til hvilke intet Side¬ 
stykke findes hos Havdyrene. Hos Hydra, Hjuldyr og rhab- 
docoele Planarier derimod er der i det store og hele kun 
sket en Modifikation af Ægskallen, hvorved denne bliver haard og 
tyk og derved bedre i Stand til at beskytte Fosteranlæget mod ydre 
Paavirkninger, hos Daphnierne er der sket en Fortykkelse af de 
Æggene omgivende Valvler. Det synes, ligesom ogsaa ved Hvile- 
10 
Vidensk. Meddel, fra den naturli. Foren. 1895. 
